**Ministru kabineta noteikumu projekta “Grozījumi Ministru kabineta 2014. gada 30. septembra noteikumos Nr.587 “Valsts sociālās politikas monitoringa informācijas sistēmas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2014. gada 30. septembra noteikumos Nr.587 “Valsts sociālās politikas monitoringa informācijas sistēmas noteikumi” (turpmāk – MK noteikumu projekts) izstrādāts atbilstoši:1. Ministru kabineta 2015. gada 17. novembra noteikumiem Nr. 653 “Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi”;
2. Ministru kabineta 2016.gada 12.oktobra rīkojumam Nr.594 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v3.1" (sēdes protokols Nr. 50 21.§);
3. Valsts kontroles revīzijas ziņojumā „Par Labklājības ministrijas 2015.gada pārskata sagatavošanu” norādītajam un ieteikumu ieviešanas grafikam, Labklājības ministrijai (turpmāk - LM) jānodrošina sociālās rehabilitācijas pakalpojumu vardarbībā cietušām un vardarbību veikušām pilngadīgām personām uzskaite Valsts sociālās politikas monitoringa informācijas sistēmā (SPOLIS), lai nodrošinātu, ka pirms finansējuma piešķiršanas LM ir iespēja pārliecināties, vai abi pakalpojumi tiek piešķirti un sniegti atbilstoši 2014.gada 23.decembra MK noteikumiem Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām” (turpmāk – MK noteikumi Nr.790);
4. Statistikas likums;
5. Ministru kabineta katru gadu apstiprināmā Oficiālās statistikas programma (aktuālā programma - Ministru kabineta 2016. gada 20. decembra noteikumi Nr.813 „Noteikumi par Oficiālās statistikas programmu 2017. – 2019. gadam”);
6. Eiropas Parlamenta un Padomes Regula (ES) Nr. 1260/2013 (2013. gada 20. novembra) par Eiropas demogrāfijas statistiku;
7. Eiropas Parlamenta un Padomes Regula (EK) Nr. 862/2007 (2007. gada 11. jūlija) par Kopienas statistiku attiecībā uz migrāciju un starptautisko aizsardzību, kā arī, lai atceltu Padomes Regulu (EEK) Nr.311/76 attiecībā uz statistikas vākšanu par ārvalstu darba ņēmējiem;
8. Padomes Regula (EK) Nr.577/98 (1998. gada 9. marts) par darbaspēka izlases veida apsekojuma organizēšanu Kopienā;
9. Eiropas Parlamenta un Padomes Regula (EK) Nr.1177/2003 (2003. gada 16. jūnijs) par statistiku attiecībā uz iedzīvotāju ienākumiem un dzīves apstākļiem (EU-SILC).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekta mērķis ir nodrošināt iespēju LM valsts sociālās politikas monitoringa informācijas sistēmā (turpmāk – sistēma SPOLIS) ievadīt un apstrādāt:1) ar deinstitucionalizācijas īstenošanu saistītos operatīvos datus personificētā līmenī, dodot iespēju apkopot datus lietošanai nepersonificēta līmenī, kas nepieciešami sociālo pakalpojumu attīstības plānošanai reģionu deinstitucionalizācijas plānu izstrādei, pakalpojumu sniegšanas un tam izlietotā finansējuma uzskaitei un sasniegto rezultātu novērtēšanai;2) personificētu informāciju par valsts finansētajiem sociālās rehabilitācijas pakalpojumiem vardarbībā cietušām pilngadīgām personām un vardarbību veikušām pilngadīgām personām, jo pakāpeniski tiek īstenota pāreja uz atskaišu par sniegtajiem pakalpojumiem elektronizāciju, nodrošinot iespēju elektroniski uzkrāt datus par piešķirtajiem un faktiski sniegtajiem pakalpojumiem, to saņemšanas uzsākšanas un pabeigšanas datumu, izmaksām u.c., lai sniedzot un administrējot minētos pakalpojumus būtu iespēja kontrolēt valsts budžeta līdzekļu izlietojuma pamatotību.Papildus minētajam ir plānots dot iespēju Centrālajai statistikas pārvaldei izmantot informāciju no SPOLIS, kas nepieciešama, lai:1) 2021. gada tautas skaitīšanu varētu veikt, visu nepieciešamo informāciju iegūstot no administratīvajiem reģistriem un citām datu bāzēm, atsakoties no iedzīvotāju aptaujas internetā vai viņu dzīvesvietās;2) veicot darbaspēka apsekojumu vai apsekojumu "Eiropas Savienības statistika par ienākumiem un dzīves apstākļiem" (EU-SILC), varētu plašāk izmantot administratīvos datus tādējādi samazinot respondentu noslodzi.Plānošanas reģioni 2015.gada beigās uzsāka Darbības programmas „Izaugsme un nodarbinātība” 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” projektu īstenošanu (turpmāk – reģionu projekti). Reģionu projektos tiek veikta mērķa grupas personu (ārpusģimenes aprūpes institūcijās dzīvojošo bērnu, bērnu ar funkcionāliem traucējumiem un pilngadīgu personu ar garīga rakstura traucējumiem) individuālo vajadzību izvērtēšana, individuālo atbalsta plānu izstrāde un tiem atbilstošu sabiedrībā balstītu sociālo pakalpojumu sniegšana. Lai būtu iespējama informācijas par katrai mērķa grupas personai nepieciešamajiem un sniegtajiem pakalpojumiem uzkrāšana un analīze, ir nepieciešams informācijas sistēmas atbalsts. DI projektos plānots iesaistīt gandrīz 7000 mērķa grupu personu, un šāda datu apjoma uzkrāšana un apstrāde papīra formātā būtu neproduktīva.2016.gada 4.oktobrī MK sēdē ar rīkojumu tika apstiprināts projekta “Deinstitucionalizācijas procesu atbalsta sistēma (1.kārta)” (turpmāk – IKT projekts) apraksts, paredzot deinstitucionalizācijas procesa atbalstam izveidot informācijas un komunikācijas tehnoloģiju rīku, pielāgojot LM iepriekš izstrādātās sistēmas SPOLIS un informācijas sistēmas LabIS iespējas, papildinot ar deinstitucionalizācijas pakalpojuma operatīvo datu ievades un apstrādes funkcionalitāti personificētā līmenī un apkopojot pakalpojuma statistikas pārskatus plašai publiskai lietošanai nepersonificētā līmenī.2016.gada 22.decembrī Centrālā finanšu un līgumu aģentūra un LM noslēdza vienošanos par IKT projekta īstenošanu.MK noteikumu projekts paredz:1) DI īstenošanas atbalstam* sistēmas SPOLIS datu apmaiņu ar Iekšlietu ministrijas Informācijas centru, lai no Nepilngadīgo personu atbalsta informācijas sistēmas iegūtu informāciju par konkrētam ārpusģimenes aprūpē esošam bērnam sniegtajiem bērnu aprūpes iestāžu pakalpojumiem, izstrādājot ārējo sistēmu izmaiņas.
* papildināt sistēmas SPOLIS funkcionalitāti ar informāciju par projektu mērķa grupu personām:
* personu individuālo izvērtējumu dati un individuālo atbalsta plānu dati, kur pirmreizējo datu ievadi par pilngadīgām personām ar garīga rakstura traucējumiem veiks individuālo izvērtējumu veikšanā iesaistītie pašvaldību sociālo dienestu sociālie darbinieki, bet par bērniem ar funkcionāliem traucējumiem un ārpusģimenes aprūpēs esošiem bērniem - izvērtējumu veikšanā iesaistītie ārpakalpojuma sniedzēji atbilstoši līgumiem ar plānošanas reģioniem. Projektu īstenošanas gaitā turpmāku datu aktualizāciju un individuālo atbalsta plānu precizēšanu veiks pašvaldību sociālo dienestu darbinieki.
* pašvaldību sniegto sabiedrībā balstīto sociālo pakalpojumu dati, kur datu ievadi nodrošinās pašvaldību sociālie dienesti, ievadot informāciju vai veicot datu apmaiņu ar pašvaldību lietojumprogrammu SOPA.
* plānošanas reģionu deinstitucionalizācijas plānu dati, kurus lietos plānošanas reģioni, apkopojot iepriekšminētos personificētos datus nepersonificētā līmenī.

Šo darbību veikšana ir plānota IKT projekta ietvaros, vienlaicīgi pilnveidojot sistēmas SPOLIS drošību, izstrādājot interfeisa funkcionalitāti ārējo lietotāju autentifikācijai un datu drošībai.2) valsts budžeta finansēto sociālās rehabilitācijas pakalpojumu vardarbībā cietušām pilngadīgām personām un vardarbību veikušām pilngadīgām personām uzskaites elektronizācijai:* papildināt sistēmas SPOLIS funkcionalitāti ar informāciju par piešķirtajiem un faktiski sniegtajiem sociālā rehabilitācijas pakalpojumiem sadalījumā pa veidiem, to saņemšanas uzsākšanas un pabeigšanas datumu, izmaksām u.c., lai sniedzot un administrējot iepriekšminētos pakalpojumus būtu iespēja kontrolēt valsts budžeta līdzekļu izlietojuma pamatotību, t.sk. dodot iespēju pārliecināties par MK noteikumu Nr.790 25.punktā un 30.3.2. apakšpunktā noteiktajiem atkārtotas pakalpojuma saņemšanas ierobežojumiem (pakalpojumus var saņemt atkārtoti, ja pēc iepriekšējā pakalpojuma saņemšanas ir pagājuši 12 mēneši) saskaņā ar Valsts Kontroles norādījumiem.

Valsts finansēto sociālo pakalpojumu datu apstrādes funkcionalitāti ar personificētu informāciju par valsts finansētajiem sociālās rehabilitācijas pakalpojumiem vardarbībā cietušām pilngadīgām personām un vardarbību veikušām pilngadīgām personām plānots ieviest, izmantojot finansējumu, kas 2016.gadā pārdalīts LM apakšprogrammu ietvaros.Īstenojot plānotās darbības un ieviešot DI procesa informācijas tehnoloģiju atbalsta sistēmu, tiks nodrošināta pilnīga vai daļēja biznesa procesa elektronizācija, pēc iespējas izslēdzot papīra dokumentu apriti un nodrošinot vienreizēju datu ievadi un turpmāku informācijas atkalizmantošanu – no informācijas pirmsapstrādes par plānoto procesu un klientu līdz sniegtā pakalpojuma uzskaitei, tā kvalitātes uzraudzībai, sasniegto rezultātu novērtēšanai un plānošanai. Pilnveidotā sistēma SPOLIS sniegs atbalstu sociālo pakalpojumu sniedzējiem, izlietotā finansējuma pārraudzības veicējiem un politikas veidotājiem vienlaicīgi. Sistēma nodrošinās datu ievadi un validāciju, kā arī pārskatu ģenerēšanu, statistikas un prognozēšanas funkcionalitātes izpildi DI procesos iesaistītajiem dalībniekiem. Savukārt pašvaldībām savu funkciju veikšanai un resursu plānošanai no sistēmām SPOLIS un LabIS būs pieejama aktuāla, ticama, pārbaudīta un dažādās dimensijās apkopota informācija par sociālajiem pakalpojumiem. IKT projekta ietvaros sadarbībā ar pašvaldībām tiks identificēti nepieciešamo statistikas pārskatu radītāji un izstrādātas datu kopu atkalizmantošanas iespējas.Datu uzkrāšana par valsts un pašvaldības nodrošinātajiem sociālajiem pakalpojumiem, to klientiem un izlietoto finansējumu dos iespēju veikt tādu datu analīzi, kas nepieciešama uz pierādījumiem balstītas politikas veidošanai. Datu uzkrāšana par klientiem dos kopskatu par dažādu institūciju sniegtajiem sociālajiem pakalpojumiem konkrētām personām, ļaujot izdarīt pamatotus secinājumus par sniegtā atbalsta efektivitāti, publiska finansējuma izlietojuma lietderību un nepieciešamību turpināt vai mainīt esošo atbalsta politiku.Kopumā sistēmas SPOLIS funkcionalitātes papildināšanā palīdzēs nodrošināt operatīvu sadarbību ar publiskās pārvaldes institūcijām, pašvaldībām, komersantiem un iedzīvotājiem, atbildot informācijas pieprasījumiem par nozari, kā arī lai nodrošinātu nepieciešamo atbalstu LM pārvaldes procesos.Savukārt, Centrālajai statistikas pārvaldei (turpmāk – Pārvalde) ir nepieciešams regulāri (ik gadu) Ministru kabineta apstiprinātās oficiālās statistikas programmas attiecīgajam periodam īstenošanai saņemt no sistēmas SPOLIS datus personu līmenī, lai sagatavotu Eiropas Parlamenta un Padomes Regulās Nr. 1260/2013, Nr.311/76, Nr.577/98, Nr.1177/2003 noteikto statistiku. Datu saņemšanas tiesiskais pamats ir arī Statistikas likuma 6.panta otrā daļa un Ministru kabineta 2016. gada 20. decembra noteikumi Nr.813 "Noteikumi par Oficiālās statistikas programmu 2017.–2019. gadam", kas stājās spēkā 01.01.2017.)Lai izpildītu iepriekšminēto normatīvo aktu prasības un datu lietotāju pieprasījumus, Pārvalde 2012. gadā ir izstrādājusi jaunu iedzīvotāju skaita novērtēšanas metodi, jo atbilstoši 2011. gada tautas skaitīšanā iegūtajai informācijai Pilsonības un migrācijas lietu pārvaldes (turpmāk - PMLP) Iedzīvotāju reģistra dati neatspoguļo patieso informāciju par Latvijas pastāvīgo iedzīvotāju skaitu. Iedzīvotāju skaita novērtējums tiek veikts, izmantojot informāciju par iedzīvotājiem, kas iegūta no PMLP Iedzīvotāju reģistra un dažādiem administratīvajiem datu avotiem.Ministru kabineta 2015. gada 2.jūnija rīkojumā Nr.280 “Par pasākumu plānu 2021. gada tautas skaitīšanas sagatavošanai un organizēšanai” ir dots uzdevums izstrādāt priekšlikumus nākamās tautas skaitīšanas organizēšanas pilnveidošanai, lai 2021. gada tautas skaitīšanu varētu veikt, visu nepieciešamo informāciju iegūstot no administratīvajiem reģistriem un citām datu bāzēm, atsakoties no iedzīvotāju aptaujas internetā vai viņu dzīvesvietās. Lai tautas skaitīšanā izmantotu tikai administratīvos datus, jābūt ikgadējai, precīzai informācijai par pastāvīgo iedzīvotāju skaitu valstī kopumā, katrā pašvaldībā, kā arī kolektīvajās mājsaimniecībās (piemēram, sociālās aprūpes iestādēs - atbilstoši 2011. gada tautas skaitīšanas rezultātiem, tikai 73% no šīm personām Iedzīvotāju reģistrā deklarētā adrese sakrita ar faktisko - sociālās aprūpes iestādes adresi).Papildus minētajam, izmantojot informāciju no sistēmas SPOLIS, darbaspēka apsekojumu vai apsekojumu "Eiropas Savienības statistika par ienākumiem un dzīves apstākļiem" (EU-SILC) veikšanā varēs plašāk izmantot administratīvos datus un samazināt respondentu noslodzi. |
| 3. | Projekta izstrādē iesaistītās institūcijas | IKT projekts tiks īstenots partnerībā ar Valsts sociālās apdrošināšanas aģentūru, Nodarbinātības valsts aģentūru, Sociālā integrācijas valsts aģentūru, Veselības un darbspēju ekspertīzes ārstu valsts komisiju, Valsts bērnu tiesību aizsardzības inspekciju, Valsts darba inspekciju, valsts sociālās aprūpes centriem, Latvijas Pašvaldību savienību, Latvijas Neredzīgo biedrību, Latvijas Nedzirdīgo savienību, Iekšlietu ministrijas Informācijas centru, Centrālo statistikas pārvaldi un pašvaldībām, tāpēc plānotās darbības ir saskaņotas ar iesaistītajām institūcijām. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Reģionu projektu mērķa grupas:1) pilngadīgas personas ar garīga rakstura traucējumiem, kuras no valsts finansētām ilgstošas sociālās aprūpes un sociālās rehabilitācijas institūcijām pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa);2) bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs, un viņu likumiskie pārstāvji vai audžuģimenes;3)  ārpusģimenes aprūpē esoši bērni un jaunieši līdz 17 gadu vecumam (ieskaitot), kuri saņem valsts vai pašvaldības finansētus bērnu ilgstošas aprūpes institūciju pakalpojumus.Valsts finansēto sociālās rehabilitācijas pakalpojumu saņēmēji:1) vardarbībā cietušas pilngadīgas personas;2) vardarbību veikušas pilngadīgas personas. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības.Tiesiskais regulējums paredz sociālo pakalpojumu politikas ieviešanai un uzraudzībai nepieciešamo datu kopu elektronizētu piegādi un atkalizmantošanu kā alternatīvu dokumentu apritei papīra formā, tāpēc tam būs pozitīva ietekme uz administratīvā sloga mazināšanu.Noteikumu projekta tiesiskais regulējums dos ieguldījumu, lai veicot 2021. gada tautas skaitīšanu, visu nepieciešamo informāciju varētu iegūst no administratīvajiem reģistriem un datu bāzēm, atsakoties no iedzīvotāju aptaujas internetā vai viņu dzīvesvietās, kā arī darbaspēka apsekojumu vai apsekojumu "Eiropas Savienības statistika par ienākumiem un dzīves apstākļiem" (EU-SILC) veikšanā varēs plašāk izmantot administratīvos datus un samazināt respondentu noslodzi. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.gads** | **2019.gads**  | **2020.gads**  |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017. gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 277 096.00 | 930 643.00 | 217 110.00 | 0 |
| **1.1. valsts pamatbudžets** *(apakšprogramma 62.07.00 „ Eiropas Reģionālās attīstības fonda (ERAF) īstenotie projekti labklājības nozarē (2014-2020)”)* | **0** | **277 096.00** | **930 643.00** | **217 110.00** | **0** |
| **1.2. valsts speciālais budžets** | **0** | **0** | **0** | **0** | **0** |
| **1.3. pašvaldību budžets** | **0** | **0** | **0** | **0** | **0** |
| 2. Budžeta izdevumi: | 0 | 325 995.00 | 1 094 874.00 | 255 423.00 | 0 |
| **2.1. valsts pamatbudžets** *(apakšprogramma 62.07.00 „ Eiropas Reģionālās attīstības fonda (ERAF) īstenotie projekti labklājības nozarē (2014-2020)”)* | **0** | **325 995.00** | **1 094 874.00** | **255 423.00** | **0** |
| **2.2. valsts speciālais budžets** | **0** | **0** | **0** | **0** | **0** |
| **2.3. pašvaldību budžets** | **0** | **0** | **0** | **0** | **0** |
| 3. Finansiālā ietekme: | 0 | - 48 899.00 | - 164 231.00 | -38 313.00 | 0 |
| **3.1. valsts pamatbudžets** | **0** | **- 48 899.00** | **-164 231.00** | **-38 313.00** | **0** |
| **3.2. valsts speciālais budžets** | **0** | **0** | **0** | **0** | **0** |
| **3.3. pašvaldību budžets** | **0** | **0** | **0** | **0** | **0** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | 0 | 0 | 0 | 0 |
| 5.1. valsts pamatbudžets | N/A | 0 | 0 | 0 | 0 |
| 5.2. valsts speciālais budžets | N/A | 0 | 0 | 0 | 0 |
| 5.3. pašvaldību budžets | N/A | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Ar Ministru kabineta 2016.gada 12.oktobra rīkojumu Nr. 594 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.1. versija)” (MK sēdes protokols Nr.50 21.§) tika pieņemts lēmums apstiprināt un iekļaut informācijas un komunikācijas tehnoloģiju mērķarhitektūras versijā 3.1 projekta "Deinstitucionalizācijas procesu atbalsta sistēma (1.kārta)" aprakstu ar projekta izmaksām 1 700 000,00 euro apmērā, t.sk. Eiropas reģionālās attīstības fonda (ERAF) finansējums – 1 445 000 euro apmērā un valsts budžeta finansējums – 255 000 euro apmērā.Projekta īstenošanai nepieciešamos valsts budžeta līdzekļus 2017., 2018. un 2019.gadam Labklājības ministrija normatīvajos aktos noteiktajā kārtībā pieprasīs no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Projekta īstenošanai nepieciešamais finansējums 2017.gadā plānots 325 995 euro apmērā, 2018.gadā 1 094 874 euro apmērā un 2019.gadā 255 423 euro apmērā.Atbilstoši Finanšu ministrijas 2016.gada 22.decembra rīkojumam Nr.649 “Par pamatbudžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām” 2016.gadā projekta "Deinstitucionalizācijas procesu atbalsta sistēma (1.kārta)" īstenošanai tika piešķirts finansējums 23 708 euro apmērā.Savukārt, valsts finansēto sociālo rehabilitācijas pakalpojumu datu apstrādes funkcionalitātes papildināšanai - jaunu moduļu izstrādei sistēmā SPOLIS pakalpojumu "Sociālās rehabilitācijas pakalpojumi vardarbībā cietušām personām un vardarbību veikušām personām" administrēšanas nodrošināšanai, Labklājības ministrijai, pamatojoties uz Ministru kabineta 27.09.2016 rīkojumu Nr.540 „Par apropriācijas pārdali sociālo pakalpojumu nodrošināšanai labklājības nozarē”, piešķirto valsts budžeta līdzekļu ietvaros 2016.gadā veikta līdzekļu pārdale **40 772 euro** apmērā no budžeta apakšprogrammas 05.01.00 „Sociālās rehabilitācijas valsts programmas” uz budžeta apakšprogrammu 97.01.00 ”Labklājības nozares vadība un politikas plānošana”. MK rīkojumā noteiktā apropriācijas pārdale nerada finansiālu ietekmi uz turpmākajiem gadiem.Pamatojoties uz Valsts informācijas sistēmu likuma 7.panta trešo daļu papildu nepieciešamā finansējuma pieprasījums par jaunu moduļu izstrādi sistēmā SPOLIS pakalpojumu “Sociālās rehabilitācijas pakalpojumi vardarbībā cietušām personām un vardarbību veikušām personām” administrēšanai tika saskaņots ar Vides aizsardzības un reģionālās attīstības ministriju (turpmāk – VARAM). Atbilstoši VARAM sniegtajam atzinumam VARAM atbalstīja nepieciešamību un lietderību moduļu izstrādei SPOLIS sistēmā pakalpojumu “Sociālās rehabilitācijas pakalpojumi vardarbībā cietušām personām un vardarbību veikušām personām” administrēšanai (09.09.2016. atzinums Nr.18-1e/6736).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv). |
| 2. | Sabiedrības līdzdalība projekta izstrādē | MK noteikumu projektā plānotās darbības ir saskaņotas ar iesaistītajām institūcijām un IKT projekta partneriem. Citu personu priekšlikumi un iebildumi nav saņemti. |
| 3. | Sabiedrības līdzdalības rezultāti | MK noteikumu projekts ir saskaņots ar iesaistītajām institūcijām. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projektā plānotās aktivitātes skar izmaiņas LM sistēmā SPOLIS, tāpēc par izpildes nodrošināšanu atbildīga ir Labklājības ministrija. Sadarbības partneri IKT projekta ieviešanā ir Valsts sociālās apdrošināšanas aģentūra, Nodarbinātības valsts aģentūra, Sociālās integrācijas valsts aģentūra, Veselības un darbspēju ekspertīzes ārstu valsts komisija, Valsts bērnu tiesību aizsardzības inspekcija, Valsts darba inspekcija, valsts sociālās aprūpes centri, Latvijas Pašvaldību savienība, Latvijas Neredzīgo biedrība, Latvijas Nedzirdīgo savienība, Iekšlietu ministrijas Informācijas centrs un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas IV un V sadaļa – MK noteikumu projekts šo jomu neskar.

Labklājības ministrs Jānis Reirs

18.01.2017. 13:20

2711

Kristīne Lasmane

Tālr.: 67021506

Kristine.Lasmane@lm.gov.lv